Tokyo Sexwale

Mosima Gabriel "Tokyo" Sexwale (sündinud 5. märtsil 1953 Orlando Westis (tänapäeval Soweto)) on Lõuna-Aafrika Vabariigi poliitik ja ettevõtja.

Tokyo Sexwale on venda rahvusest.Tokyo Sexwale a Man with Many Secrets Liberty Voice, 2. august 2013 Ta on pärit Godlieve ja Frank Sexwale kuuelapselisest perekonnast. Keskkooli lõpetas ta 1972. aastal. Hüüdnime Tokyo sai ta seetõttu, et ta tegeles karatega. Juba keskkooliõpilasena osales ta poliitilises tegevuses, toetades Aafrika Rahvuskongressi ja olles Musta Teadvuse Liikumise (Black Consciousness Movement) ja Lõuna-Aafrika Üliõpilaste Liikumise (South African Students' Movement) liige. Ülikooli ärinduse alal lõpetas ta Svaasimaal. 1975. aastal sõitis ta Nõukogude Liitu, kus sai Moskvas ja Simferopolis poliitilist ja sõjalist väljaõpet. 

1976. aastal pöördus ta Lõuna-Aafrika Vabariiki tagasi. 1977. aastal ta vahistati ja mõisteti 1978. aastal 18 aastaks vangi. Vanglast vabanes ta ennetähtaegselt 9. juunil 1990. 1990. aasta septembris valiti ta Aafrika Rahvuskongressi Gautengi piirkonna täitevkomiteesse ning ta oli Aafrika Rahvuskongressi juhatuse avalike suhete osakonna juhataja. 1991. aasta septembris sai ta Aafrika Rahvuskongressi Gautengi piirkonna juhatajaks.Mosima Gabriel (Tokyo) Sexwale South African History Online

7. maist 1994 kuni 19. jaanuarini 1998 oli ta Tokyo Sexwale Gautengi provintsi peaminister.South Africa. Provinces rulers.org

1998. aastal lahkus poliitikast ja asus tegutsema eraettevõtluses. 

2007. aasta detsembris valiti ta Aafrika Rahvuskongressi Rahvusliku Täitevkomitee liikmeks. 10. mail 2009 sai ta elamumajanduse ministriks.Tokyo Sexwale Biography, Wife, Honours Information Cradele President Jacob Zuma vabastas ta ministriametist 9. juulil 2013.Tokyo Sexwale sacked by South Africa's Jacob Zuma BBC News, 9. juuli 2013

Viited

Kategooria:Lõuna-Aafrika Vabariigi poliitikud
Kategooria:Auleegioni komandörid
Kategooria:Sündinud 1953